《百福寺薰风堂》
宋代·沈枢

筑室最高处，轩窗八面通。
凿山流乳液，开户纳薰风。
巾履随凉设，花瓜与客同。
我来资解愠，不羡楚王雄。

作者简介：湖州德清人，一说安吉人。字持孝，或云字持要、持正。高宗绍兴十五年进士。二十八年，由御史台主簿为监察御史，二十九年行尚书比部员外郎。孝宗隆兴初，受诏措置宣州、太平州水利。乾道间，为福建转运副使。官至太子詹事、光禄卿。后以湖南安抚使进宝文阁待制卒，年八十二。谥宪敏。有《通鉴总类》及《宣林集》。